open-index/open-wikipedia-markdown huggingface dataset:
Svartalvheim

**Svartalvheim** (norrønt *Svartalfheim*) er i norrøn mytologi en av de ni verdener og hjemmet til svartalvene i henhold til Snorre Sturlason i *[[Den yngre Edda]]*. Den adskilte gruppen svartalver har en uklar forståelse, og det er mulig at dette kan være det samme sted som dvergenes hjem i det underjordiske, Nidavell (*Niðavellir*).

I henhold til Gylvaginning (*Gylves synkverving*), den første delen av Snorres *Den yngre Edda*, er Svartalvheim referert til som et sted hvor dvergene («dverga nökkurra») skapte Gleipner, lenken som Fenrisulven ble bundet med.

:«Då sende Allfader ein som heitte Skirne, sendemannen hans Frøy. Ned i Svartalveheimen til nokre dvergar, og let dei gjera ei lekkje som heiter Gleipne.»

Begrepet nevnes også i *[[Skaldskaparmål]]*, den midterste og største delen av *Den yngre Edda* av Snorre:

:«Så sende Odin Loke til Svartalveheimen. Der råka han på ein dverg som heitte Andvare; han var fisk i eit vatn.»

## Referanser


## Litteratur
** (The Fooling Of Gylfe)* av Sturlason, Snorre, Edda, i engelsk oversettelse. 
*''Gylfaginning'' på norrønt.
* Sturlason, Snorre: *Edda*, Samlaget Oslo 2002
Iosefo Bourne

**Iosefo Bourne** er en samoansk økonom, som har vært visesentralbanksjef i Samoas sentralbank siden 2007, da han ble utpekt til denne stillingen, i tillegg til Magele Filipo Magele Penn som også var visesentralbanksjef. 

Bourne har en mastergrad i økonomi, og hadde jobbet i sentralbanken i 22 år da han ble utnevnt, de siste 13 årene som leder for forsknings- og statistikkavdelingen. 

Han er gift og har seks barn. 

## Referanser
 

## Eksterne lenker
* Samoas sentralbank - Organisasjonskart
Trubbel

**«Trubbel»** er en svensk vise skrevet av Olle Adolphson og første gang spilt inn i Europafilms studio i Stockholm med Adolphson og Hans Wahlgrens orkester 16. mars 1961. Den ble utgitt på EP-platen *Visor tryckta i år*. Visen er også utgitt på liveinnspillingen *En stol på Tegnér* fra 1962. «Trubbel» er formodentlig mest kjent i Monica Zetterlunds versjon på LP-platen *Monica Monica* (Odeon 4E 062-34337) fra 1971.

Visen handler om et par som har levd lykkelig inntil det viser seg at den ene parten har vært utro. Derpå følger en krangel, hvor det imidlertid blir oppdaget at den utro i sin tur har blitt lurt og overgitt. Fortelleren søker opp den som partneren har vært utro med for å gi igjen, men går så smått om sen derfra med uforrettet ærend.

Visen var opprinnelig fortsettelsen på historien i en annen av Adolphsons viser, «Balladen om Adam och Vera, eller hur man snuvar en fattig flicka från Söder». I den har overklasseunggutten Adam, *«en ung löytnant i flygarkåren, rik som själva fan»* en kort affære med *«hyggliga Victoria»*  fra Södermalm, men overgir henne.

I «Trubbel» får vi samme hendelse *«sedd från Söder»*, som Adolphson skriver i sin presentasjon på innspillingen på *En stol på Tegnér*. Da affæren er over og Victoria har tatt *«en ljusblå spårvagn och for bort, tillbaka upp til backarna på Söder»* kommer altså konfrontasjonen mellom henne og den opprinnelige partneren – fortelleren i «Trubbel».

I denne konteksten har visen – på toppen av relasjonsdramaet – et tydelig sosialt aspekt, hvor fortelleren, söderkisen fra den proletære delen av Stockholm blir forvirret av den overlegne rivalen med såvel ord som konjakk og sigarer. Klasseskillet blir også antydet på flere steder i teksten. Fortelleren blir *«grundtligt jämförd med din fina vän»* og får spydigheter for sin mangel på penger (i teksten kalt sekiner).

Mens «Balladen om Adam och Vera» inneholder mange detaljer som forankrer den i en viss tid og i en viss by (Stockholm) er teksten i «Trubbel» mer almengyldig. Det er sikkert én av grunnene til at den har blitt så kjent og likt. Selv om fortelleren opprinnelig er en mann, pleier kvinnelige sangere å tilpasse teksten gjennom å bytte ut noen «han» med «hun» og noen typisk mannlige klesplagg med kvinnelige.

Andre som har spilt inn visen på plate er Tommy Körberg, Freddie Wadling og Håkan Hellström. 

## Norsk versjon
André Bjerke har skrevet en norsk tekst. På norsk bærer den tittelen «Trøbbel». Sangen ble utgitt av Kirsti Sparboe på singlen Polydor 2052 124 i 1975. Produsent var Benny Borg.

## Referanser
Altbach-Deizisau kraftverk

** Altbach-Deizisau kraftverk ** er et varmekraftverk i delstaten Baden-Württemberg i det sørlige Tyskland. Det har en installert produksjonskapasitet på 1270 MW, fordelt på tre fortsatt operative blokker. Enheten *Altbach 2* ble tatt i bruk i 1997 og er svært moderne med bruk av kogenerasjon. I alt kan 280 MW leveres som fjernvarme.

Anlegget ble påbegynt omkring 1955 og stod ferdig i 1997. I mellomtiden er tre blokker stengt ned. Brenselkilden er kull og fyringsolje. Operatør er energiselskapet Energie Baden-Württemberg (EnBW Kraftwerke) AG.

De totale CO2-utslippene i 2008 var ca. 2&nbsp;529&nbsp;800 tonn, mens det samme årets kvote som var 1,9525 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Germany – Baden-Wurttemberg and Bayern».
* EnBW – anleggets hjemmeside.
* Brosjyre om Altbach-Deizisau kraftverk.
GKM Mannheim kraftverk

** GKM Mannheim kraftverk ** (tysk: *Grosskraftwerk Mannheim*) er et varmekraftverk ved storbyen Mannheim i delstaten Baden-Württemberg i det sørvestlige Tyskland. Det har en installert produksjonskapasitet på 1521 MW, fordelt på 6 fortsatt operative blokker. 

Anlegget ble påbegynt omkring 1950 og stod ferdig i 1993. i mellomtiden er 3 blokker stengt ned. Brenselkilden er kull, råolje og naturgass. Operatør er energiselskapet Grosskraftwerk Mannheim AG. 

Utslippene av CO<sub>2</sub> er 7,7 millioner tonn i 2007.
De totale CO2-utslippene i 2008 var ca. 7&nbsp;101&nbsp;000 tonn, godt over årets kvote som var 5,87 mill. tonn.

## Se også
* Liste over verdens største kullkraftverk

## Referanser


## Eksterne lenker
* 
* IndustCards – «Coal-Fired Plants in Germany – Baden-Wurttemberg and Bayern».
Zolling kraftverk

**Zolling kraftverk** er et varmekraftverk i delstaten Bayern i det sørlige Tyskland. Det har en installert produksjonskapasitet på 450 MW, fordelt på 1 blokk. 

Anlegget stod ferdig i 1985. Brenselkilden er steinkull. Operatør er energiselskapet E.ON Energie AG. 

De totale CO2-utslippene ved enhet nr 5 pluss hjelpeanlegg i 2008 var ca. 2&nbsp;129&nbsp;000 tonn, mens det samme årets kvote var 1,345 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Germany – Baden-Wurttemberg and Bayern».
Nigerias herrelandslag i fotball

**Nigerias herrelandslag i fotball** er det nasjonale fotballaget til Nigeria. Laget blir administrert av Nigerias fotballforbund, Nigeria Football Association, og spilte sin første kamp i 1949.

Laget har deltatt i verdensmesterskapet fem ganger mellom 1994 og 2014, og gikk videre til åttendedelsfinalen i 1994, 1998 og 2014. Dessuten har de tre ganger vunnet Afrikamesterskapet i fotball og vant OL i 1996. I OL var de også tapende finalist i Beijing i 2008.

## Nåværende tropp
3. juni 2018
 Nigerias tropp til VM i fotball 2018 i Russland fra 14. juni 2018 til 15. juli 2018

### Andre spillere
Spillere som har vært med i landslagstroppen de siste 12 månedene.

 

 

## Se også
* Nigerias kvinnelandslag i fotball

## Referanser


## Eksterne lenker
* FIFA.com – Nigerias profil
Akademia

**Akademia** er et samlebegrep for fellesskap av studenter og lærde innenfor høyere utdanning og forskning. Det er internasjonalt anerkjent institusjon av profesjonelle vitenskapsfolk og studenter, vanligvis sentrert ved høyere læresteder som høyskoler og universiteter hvor det drives høyere undervisning og forskning.

## Etymologi
Ordet akademi ble etablert på slutten av 1500-tallet i renessansen, avledet fra franske *Académie*, tatt fra latinske *Academia*, som opprinnelig kom fra greske *Akademeia*, «Akademos' lund», en legendarisk skikkelse fra Athen under trojakrigen. Det hellige stedet som var dedikert til Atene, den greske visdomsgudinnen, hadde tidligere vært en olivenlund. Akademos' navn betyr muligens «av stille område», og dets område, en hellig lund, lå seks *stadia* fra Athen, hvor filosofen Platon underviste sine studenter, Platons akademi. Ordets brede betydning, «enhver skole eller lærested», kom i bruk på 1600-tallet.

## Begrepsbruk
Ordet akademia har også fått en bibetydning, og kan beskrive den kulturelle samlingen av kunnskap, dens utvikling og overføring gjennom generasjoner. En akademiker er en person som arbeider med forskning eller undervisning ved universitet, høyskole eller lignende institusjoner. Hen har nesten alltid en høyere etterutdanning (eksempelvis en doktorgrad). Akademiske administratorer slik som universitetspresidenter går vanligvis ikke inn i beskrivelsen av akademikere, selv om mange administratorer har høy utdannelse og driver med akademisk forskning og skrivning mens de samtidig også følger sine administrative plikter.

I dagligtale kan akademiker også sees brukt om personer som har hel eller delutdannelse fra «akademeia», det vil si universitet, kanskje mest om personer med humaniora-bakgrunn. Det nye utdanningsbildet gir at dette blir mindre vanlig, siden titulaturer fra universitet også går igjen i høyskolesystemet.

## Referanser
Hafen kraftverk

**Hafen kraftverk ** er et varmekraftverk i delstaten Bremen i det nordvestlige Tyskland. Det har en installert produksjonskapasitet på 440 MW, fordelt på 2 operative blokker. 

Anlegget ble påbegynt omkring 1972 og stod ferdig i 1989. Brenselkilden er kull, råolje og naturgass. Operatør er energiselskapet SWB AG. 

## Referanser


## Eksterne lenker
* IndustCards – «Coal-Fired Plants in Germany – Bremen and Berlin».
Reuter West kraftverk

** Reuter West kraftverk ** er et varmekraftverk i ortsteilen Siemensstadt i bydelen Spandau i Berlin. Det har en installert produksjonskapasitet på 600 MW, fordelt på 2 like store blokker. 

Anlegget ble påbegynt omkring 1979 og stod ferdig i 1989. Brenselkilden er steinkull. Operatør er energiselskapet Vattenfall. 

De totale CO2-utslippene i 2008 var ca. 2&nbsp;956&nbsp;000 tonn, mens det samme årets kvote som var 2,55 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Germany – Bremen and Berlin».
Rostock kraftverk

** Rostock kraftverk ** er et varmekraftverk i byen Rostock ved Østersjøkysten i delstaten Mecklenburg-Vorpommern i det nordøstlige Tyskland. Det har en installert produksjonskapasitet på 550 MW, fordelt på 1 blokk. 

Anlegget ble påbegynt omkring 1985 og stod ferdig i 1994. Brenselkilden er kull. Operatør er energiselskapet e.ON Energie AG med 47% eierandel, mens Vattenfall eier 25% og RWE Power eier 24,6%. 

## Referanser


## Eksterne lenker
* IndustCards – «Coal-Fired Plants in Germany – Brandenburg & Mecklenburg-Vorpommern».
Jänschwalde kraftverk

** Jänschwalde kraftverk ** er et varmekraftverk i delstaten Brandenburg i det nordøstlige Tyskland. Det har en installert produksjonskapasitet på 3&nbsp;000 MW, fordelt på 6 like store blokker. 

Anlegget ble påbegynt omkring 1981 og stod ferdig i 1988. Brenselkilden er lignitt (brunkull). Operatør er energiselskapet Vattenfall. Utslippene av CO2 er 23,7 millioner tonn i 2007. 
Utslipp i 2008 var 23&nbsp;457&nbsp;300 tonn, mot en kvote samme år på 12,23 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Germany – Brandenburg & Mecklenburg-Vorpommern».
Hamburger Hafen kraftverk

**Hamburger Hafen kraftverk** var et varmekraftverk i havneområdet i delstaten Hamburg i det nordlige Tyskland. Det hadde en installert produksjonskapasitet var 235 MW, fordelt på 2 blokker. 

Anlegget ble påbegynt omkring 1971 og stod ferdig i 1981. I dag er anlegget stengt ned. Brenselkilden var kull og råolje. Operatør var energiselskapet Vattenfall. 

## Eksterne lenker
* IndustCards – «Coal-Fired Plants in Germany – Hamburg».
Staudinger kraftverk

** Staudinger kraftverk **, også kjent under navnet ***Großkrotzenburg kraftverk***, er et varmekraftverk i kommunen Großkrotzenburg i delstaten Hessen i Tyskland, rundt 25 km øst for storbyen Frankfurt am Main. Det har en installert produksjonskapasitet på 2&nbsp;000 MW, fordelt på 5 fortsatt operative blokker. 

Kraftverket ble igangsatt utbygd i 1965 og har fått mange enheter fram til endelig ferdigstillelse i 1982 og sluttoppføring av dagens anlegg i 1992. Hovedbrenselskilden er steinkull, naturgass bruke i tillegg av blokk 4 for å utligne varierende belastning. Den siste blokken slipper ikke ut avgasser til luft men frigjør dem sammen med kjølevannet i det ene kjøletårnet. Operatør er energiselskapet E.ON Energie AG. 

Det drives en del kogenerasjon fra blokk 2 og 5, og disse leverer i sum 500 MW som fjernvarme. Det slippes ikke ut klimagasser fra blokk 2.

De isolerte CO2-utslippene ved *Blokk 5* i 2008 var ca. 2&nbsp;101&nbsp;000 tonn, mens det samme årets kvote var 1,819 mill. tonn. 

Utslippene ved *Blokk 4* var 398&nbsp;650 tonn mot en kvote på 81&nbsp;900 tonn for samme blokk.

Utslippene ved *Blokk 3* var 1&nbsp;001&nbsp;000 tonn mot en kvote på 694&nbsp;000 tonn for samme blokk.

Utslippene ved *Blokk 1* 1&nbsp;039&nbsp;000 tonn, mot en kvote på 481&nbsp;200 tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Germany – Hessen».
* Grosskrotzenburg by  – informasjon om kraftverket.
Siri Fjellvang Tobiassen

**Siri Unn Fjellvang Tobiassen** (født 1966) er en norsk forfatter som debuterte med boken *I Evigendt*. 

Etter noen år flyttet familien til Bardu i Troms før de senere flyttet til Evenes i Nordland. Tobiassen var ferdig utdannet ved Tromsø lærerhøgskole i 1993, og flyttet deretter til et fiskevær på Sørøya i Vest-Finnmark. Senere har hun jobbet som lærer i Evenes, Karlsøy og Senja. Tobiassen har mastergrad i allmenn litteraturvitenskap ved UiT og NTNU, og arbeidet en tid som lektor ved UiT før hun flyttet tilbake til Evenes. Hun er biblioteksjef på Evenes folkebibliotek, forfatter og skribent.  

## Bibliografi
* : *I Evigendt* – fantasyroman, Kolibri forlag
* : *Tilbake til Evigendt* – fantasyroman, forlaget Norske Bøker
* : bidrag til antologien *Snu på krona*, CreAlea forlag
* : bidrag til antologien *Linje*, CreAlea forlag
* : *Landet bak Hulen* – fantasyroman for barn, Utenfor Allfarvei forlag
Malis herrelandslag i fotball

**Malis fotballandslag** er det nasjonale fotballaget til Mali, og dette landslaget blir administrert av Malis fotballforbund, *[[Fédération Malienne de Football]]*. De har aldri kvalifisert seg for sluttspill i VM.

## Kjente spillere
* Adama Coulibaly
* Mahamadou Diarra
* Frédéric Kanouté
* Seydou Keita
* Mohamed Sissoko
* Adama Tamboura
* Djimi Traoré

## Eksterne lenker
* FIFA.com – Malis profil
Kleppsuppe

**Kleppsuppe** (også kjent som bl.a. **klubbvelling** og **klotevelling**) er en melkesuppe med lange tradisjoner i Norge. Det finnes flere oppskrifter på suppen, gjerne med lokale variasjoner, men den kan for eksempel bestå av melk med boller (*klepper*) laget av byggmel, egg og salt. Kan serveres med kanel.

## Referanser
Jerry Siegel

**Jerome «Jerry» Siegel** (født 17. oktober 1914 i Cleveland i Ohio, død 28. januar 1996 i Los Angeles i California), som også skrev under pseudonymer som **Joe Carter**, **Jerry Ess** og **Herbert S. Fine**, var sammen med Joe Shuster en av skaperne av figuren Supermann, den første mest kjente av de store tegneserie-superheltene i det 20. århundre. Han står også bak figurene *Slam Bradley* og *Doctor Occult* (begge med Shuster) og superhelten *[[The Spectre]]* (med Bernard Baily) som alle fortsatt opptrer i forlaget DC Comics' tegneserier.

## Referanser


## Eksterne lenker
*
Joe Shuster

**Joseph Shuster** (1914–1992) var en canadisk-amerikansk tegneserieskaper mest kjent for å ha skapt figuren Supermann sammen med forfatteren Jerry Siegel.

Shuster var involvert i flere rettssaker angående eierskapet til figuren Supermann, og klarte til slutt å bli anerkjent for hans rolle som medskaper. Sin tegneseriekarriere etter Supermann var ikke spesielt suksessfull, og i midten av 1970-årene hadde han sluttet helt på grunn av delvis blindhet.

## Referanser


## Eksterne lenker
* 
*
Gong

**Gong** (kinesisk: 锣, pinyin: *luó*), også kjent som **gongong** eller **tamtam**, er et opprinnelig kinesisk musikkinstrument som består av en rund metallskive som er hengt opp i en ramme. Lyd frembringes med kølle eller en tung slagstokk. 

Gonger finnes i flere størrelser og former. De kan være stemte og da kan de i samspill benyttes til å fremføre melodier. Men de kan også være ustemte. Da har/hadde de som regel til hensikt å formidle signaler.

Eksempler på bruk av gong i klassisk musikk finnes i Sjostakovitsjs femte symfoni, Stravinskijs *[[Vårofferet]]*, og Coplands *[[Fanfare for the Common Man]]*.

## Referanser
Ville Räikkönen

**Ville Räikkönen** (født 14. februar 1972 i Tusby), finsk skiskytter som deltok i de olympiske vinterleker 1998 i Nagano og 2002 i Salt Lake City.

Räikkönen vant en olympisk bronsemedalje i skiskyting under Vinter-OL 1998 i Nagano. Han kom på tredjeplass på 10 km, bak Ole Einar Bjørndalen og Frode Andresen begge fra Norge.

## OL-medaljer
* 1998  Nagano -  Bronse i skiskyting, 10 km, menn  Finland

## Eksterne lenker
*
Aleksej Ajdarov

**Aleksej Ajdarov**, belarusisk Аляксей Пятровіч Айдараў - *Aljaksiej Pjatrovitsj Ajdaraw* (født 1974 i Sverdlovsk i daværende Sovjetunionen), belarusisk skiskytter som deltok i de olympiske vinterleker 1998 i Nagano og 2002 i Salt Lake City. Han var med på Belarus' lag som ble verdensmester på stafett under VM i skiskyting 1999 i Kontiolax.

Ajdarov vant en olympisk bronsemedalje i skiskyting under vinter-OL 1998 i Nagano. Han kom på tredjeplass på 20&nbsp;km, bak Halvard Hanevold fra Norge og Pieralberto Carrara fra Italia.

## OL-medaljer
* 1998  Nagano -  Bronse i skiskyting, 20&nbsp;km, menn  Belarus

## VM-medaljer
* 1999  Kontiolax -  **Gull** i skiskyting, 4 x 7,5&nbsp;km stafett, menn 
* 2001  Pokljuka -  Sølv i skiskyting, 4 x 7,5&nbsp;km stafett, menn 
* 1996  Ruhpolding -  Bronse i skiskyting, 4 x 7,5&nbsp;km stafett, menn 
* 2003  Khanty-Mansijsk -  Bronse i skiskyting, 4 x 7,5&nbsp;km stafett, menn 

## Referanser


## Eksterne lenker
*
Bolungarvíkurgöng

**Bolungarviktunnelen** (lokalt: *Bolungarvíkurgöng* eller *Óshlíðargöng*) er en veitunnel nordvest på Island. Tunnelen går fra bygda/dalen Hnífsdalur i sørøst og gjennom fjellet Arafjall til bygda/dalen Bolungarvík i nordvest. Den er 5156 meter lang og ble åpnet 25. september 2010.

I tillegg til tunnelen ble det bygget 3,7 kilometer med ny vei som har en 32 meter lang bru over elven Ósá som ligger nordvest for tunnelen og en 8 meter lang bru over elven Hnífsdalsá som ligger sørøst for tunnelen. Prosjektet har en antatt kostnad på 5000 million islandske kroner.

## Se også
*Liste over veitunneler på Island

## Referanser
Gong (andre betydninger)

**Gong** kan være:

* Gong – Slag- eller signalinstrument
* Gong (tittel) – Kinesisk adelstittel *hertug*
* Gongyi – Fylke i provinsen Henan i Kina – het tidligere *Gong*
* Gong (Yibin) – Fylke i byprefekturet Yibin i provinsen Sichuan i Kina
* Gong (band) – Australsk psykedelisk progrockband
Hans Jacob Horst

**Hans Jacob Horst** (1848–1931) var en norsk skolemann, bankdirektør og politiker for Venstre.

Horst var rektor ved Tromsø høiere skole i perioden 1892–1908. Han var aktiv i lokalpolitikken i Tromsø; satt i bystyret i flere perioder og var ordfører fra 1887 til 1890. Han var stortingsrepresentant for Venstre i periodene 1889–1903 og 1906–1909, odelstingspresident i perioden 1892–1899, lagtingspresident i perioden 1900–1903. Han var bankdirektør Norges Hypotekbank i perioden 1909–1926.

Horst var medlem av Den norske Nobelkomite fra 1. november 1901 til sin død. Han var dens nestleder i perioden 1913–1922 og dens leder fra 21. august 1922 til 2. oktober 1922. Han var også varamedlem fra 7. august 1897 til 1. november 1901.

Horst var medlem av Den internasjonale voldgiftsdomstol i Haag i perioden 1906–1929.

## Referanser




## Eksterne lenker
*
Gong (tittel)

**Gong** (kinesisk: 公 pinyin: *gōng*) var en av de høyeste adelstitler i Kina på Zhou-dynastiets tid. Det oversettes gjerne med *hertug*. Det var bare lavere i rang enn tittelen *wang*, som tilsvarer *konge*.
Olena Petrova

**Olena Jurijivna Petrova** (ukrainsk: Олена Юріївна Петрова, russisk: Елена Юрьевна Петрова (Jelena Jurjevna Petrova); født 24. september 1972 i Moskva), ukrainsk tidligere skiskytter som deltok i de olympiske vinterleker 1994 i Lillehammer, 1998 i Nagano, 2002 i Salt Lake City og 2006 i Torino.

Petrova vant en olympisk sølvmedalje i skiskyting under Vinter-OL 1998 i Nagano. Hun kom på andreplass på 15&nbsp;km for damer bak Jekaterina Dafovska fra Bulgaria.

Petrova var Ukrainas flaggbærer under åpningsseremonien vinter-OL 2002 i Salt Lake City.

## OL-medaljer
* 1998  Nagano -  Sølv i skiskyting, 15&nbsp;km, damer  Ukraina

## VM-medaljer
* 1999  Oslo -  Sølv i skiskyting, fellesstart, damer 
* 2003  Khanty-Mansijsk -  Sølv i skiskyting, 7,5&nbsp;km, damer 
* 2003  Khanty-Mansijsk -  Sølv i skiskyting, 4 x 6&nbsp;km stafett, damer 
* 1996  Ruhpolding -  Bronse i skiskyting, 15&nbsp;km, damer 
* 2004  Oberhof -  Bronse i skiskyting, 15&nbsp;km, damer 
* 1996  Ruhpolding -  Bronse i skiskyting, 4 x 7,5&nbsp;km stafett, damer 
* 2000  Oslo -  Bronse i skiskyting, 4 x 7,5&nbsp;km stafett, damer 
* 2001  Pokljuka -  Bronse i skiskyting, 4 x 7,5&nbsp;km stafett, damer 

## Referanser


## Eksterne lenker
*
Terra Nova Bay

**Terra Nova Bay** er en bukt i Antarktis, beliggende mellom Cape Washington og Drygalski-tungen på kysten av Victoria Land. Bukta er om lag 64 kilometer bred og er ofte isfri.

Terra Nova Bay ble oppdaget under Discovery-ekspedisjonen (1901–04) som ble ledet av Robert F. Scott. Den er oppkalt etter ekspedisjonens støtteskip, «Terra Nova», som senere tjente som ekspedisjonsskip på Scotts sydpolekspedisjon.

Bukta er beskyttet som spesielt verneområde i Antarktis (ASPA nr. 161) og den italienske forskningsstasjonen Zucchelli er beliggende her.

## Eksterne lenker
* Management Plan for Antarctic Specially Protected Area No 161 Antarktistraktatens sekretariat
Stazione Mario Zucchelli

**Stazione Mario Zucchelli** er en italiensk forskningsstasjon i Antarktis, beliggende i Terra Nova Bay.

Stasjonen er bemannet i sommermånedene, fra oktober til februar. Det italienske antarktisprogrammet, Programma Nazionale di Ricerche in Antartide, jobber i tett samarbeid med United States Antarctic Program og Antarctica New Zealand.

Stasjonen er oppkalt etter Mario Zucchelli, tidligere direktør for Programma Nazionale di Ricerche in Antartide.

## Se også
* Concordia (forskningsstasjon)

## Eksterne lenker
*
Olga Melnik

**Olga Ivanovna Melnik** (russisk: Ольга Ивановна Мельник; født 12. mai 1974), russisk kvinnelig skiskytter som deltok i de olympiske vinterleker 1998 i Nagano.

Melnik vant en olympisk sølvmedlje i skiskyting under vinter-OL 1998 i Nagano. Hun var med på det russiske stafettlaget som kom på andreplass 4 x 7,5&nbsp;km stafett for damer, bak Tyskland. De andre på laget var Galina Kukleva, Albina Akhatova og Olga Romasko.

## OL-medaljer
* 1998  Nagano -  Sølv i skiskyting, 4 x 7,5&nbsp;km stafett, damer  Russland

## VM-medaljer
* 1996  Ruhpolding -  Sølv i skiskyting, 15&nbsp;km, damer 
* 1997  Osrblie -  Bronse i skiskyting, 4 x 7,5&nbsp;km stafett, damer 
* 1997  Osrblie -  Bronse i skiskyting, lagkonkurranse, damer 

## Referanser


## Eksterne lenker
*
Bernhard Hanssen

**Cornelius Bernhard Hanssen** (1864–1939) var en norsk politiker og skipsreder.

Han gikk Kristiansand seminar og var folkeskolelærer på Hidra. Fra 1891 til 1898 var han redaktør og eier av *[[Agder Flekkefjords Tidende]]* med eget trykkeri. I 1903 begynte han med rederivirksomhet, og ved sin død disponerte han to store tankskip.

Hanssen var stortingsrepresentant for kjøpstaden Flekkefjord i periodene 1900–1915 og 1919–1921. Etter den nye valgordningen ved stortingsvalget i 1921 var han varamann fra kjøpstedene i Vest-Agder og Rogaland fylker i perioden 1922–1927. Han var formann i Stortingets næringskomité i tre perioder. Han tilhørte først Venstre, men sluttet seg i 1909 til Frisinnede Venstre, som hadde valgsamarbeid med Høyre.

I 1895 var han blant grunnleggerne av Norges fredsforening, der han senere ble formann.

Hanssen var medlem av Den norske Nobelkomite fra 8. januar 1913 til 16. april 1939. Han var dens nestleder fra 2. oktober 1922 frem til han avgikk ved døden. På grunn av sykdom deltok han lite i Nobelkomiteens aktivitet i sitt siste leveår.

Han bodde mange år i Vestre Aker, men flyttet tilbake til Flekkefjord mot slutten av livet. Han var Flekkefjords ordfører i 1933, 1936 og 1937.

## Referanser


## Eksterne lenker
* 
*
Fáskrúðsfjarðargöng

**Faskrudsfjordtunnelen** (lokalt: *Fáskrúðsfjarðargöng*) er en veitunnel øst på Island. Tunnelen er 5900 meter lang og har mer enn en kilometer med fjell som tak. Tunnel ble åpnet i 2005.

Før tunnelen gikk veien mellom bygda/dalen Fáskrúðsfjörður i sør og bygda Reyðarfjörður i nord rundt fjordkysten og Vattarnes (nes) som er en distanse på nesten 60 km, som etter tunnelen er redusert til 15 km. De utgravde massene er brukt til å bygge veier med.

## Se også
*Liste over veitunneler på Island
*Liste over veitunneler i Norge
*Liste over veitunneler i Sverige

## Referanser




## Eksterne lenker
* Veikart med Web-kamera
Irina Nikultsjina

**Irina Nikultsjina** (bulgarsk: Ирина Никулчина; født 8. desember 1974) er en bulgarsk langrennsløper og skiskytter som deltok i de olympiske vinterleker 1994 i Lillehammer, 1998 i Nagano, 2002 i Salt Lake City og 2006 i Torino.

Nikultsjina vant en olympisk bronsemedalje i skiskyting under vinter-OL 2002 i Salt Lake City, da hun kom på tredjeplass på 10&nbsp;km jaktstart for damer bak Olga Pyljova fra Russland og Kati Wilhelm fra Tyskland.

## OL-medaljer
* 2002  Salt Lake City -  Bronse i skiskyting, 10&nbsp;km jaktstart, damer  Bulgaria

## Referanser


## Eksterne lenker
*
Inexpressible Island

**Inexpressible Island** er en steinete øy som ligger i Terra Nova Bay ved 74° 54'S 163° 43'E. I desember 2023 begynte Kina anlegget av sin femte antarktiske forskningsbase her.

## Historie
Robert Falcon Scotts ekspdisjon i 1910&ndash;1913 bestod av flere grupper. En av disse, *Northern Party* som var ledet av Victor Campell, slo ikke følge med Scott til det indre, men overvintret ved Kapp Adare. I 1912 begynte denne gruppen, bestående av totalt seks mann, en lang reise hjemover da de startet reisen mot Cape Evans via Hut Point. De ble imidlertid sluppet av ved Evans Coves med sledeprovisjon for seks uker med den intensjon å fullføre geologiske arbeider. Etter at arbeidene var ferdig satt de igjen med rasjoner for omtrent fire uker ettersom det ikke var forutsatt noe problem med å plukke dem opp senere i februar. 

«Terra Nova» var imidlertid ikke i stand til å nå dem på grunn av all pakkisen. Ute av stand til å komme i kontakt med skipet var gruppen tvunget til å overvintre i Antarktika. De grov ut en liten ishule i snøen, 12×9 fot, som de ga navnet «Inexpressible Island». Her tilbrakte de vinteren under elendige forhold og supplerte rasjonene med å drepe seler og pingviner for å få kjøtt.

*Northern Party* hadde tidligere satt opp forsyningsdepoter ved Hells Gate Moraine (74° 52'S, 163° 50'E) på Inexpressible Island som en form for sikkerhet dersom «Terra Nova» ikke skulle klare å plukke dem opp. Depotet bestod hovedsakelig av forsyninger og utstyr. Til tross for at dette depotet var blitt bygd var vinteren, som ble tilbrakt i ishulen og i et delvis konstruert steinly, på Inexpressible Island elendig.  Mennene led av frostskader, sult, dysenteri og de avskyelige vindene på øya. Som skipslege George Murray Levick sa: 

Mennene startet hjemturen mot Hut Point den 30. september 1912 omtrent 200 miles nedover kysten, og reisen inkluderte kryssingen av Drygalski-tungen. Browning var veldig syk og Dickason strøk nesten med av dysenteri. De nådde Hut Point 5. november.

Stedet for ishulen på Inexpressible Island er oppført på listen over historiske steder og kulturminner i Antarktis og er beskyttet av bestemmelsene som blir gjort i Antarktistraktaten.

## Referanser


 



## Eksterne lenker
* 
* Historiske antarktiske steder
* Historiske hytter i Antarktis fra den heroiske æra &ndash; International Polar Heritage Committee
Frogner Bowlingklubb

**Frogner BK** (stiftet 9. april 1975) er en norsk bowlingklubb fra Asker. Frogner BK bruker Metro Holmen som hjemmehall.

Klubben stiller ingen lag i ligaspillet. Sist klubben stilte lag i ligaspillet var i sesongen 2007/2008. De spilte da i den øverste divisjonen i Norge; Umbroligaen. Laget ble trukket etter sesongen 2007/2008.

## Meritter

Klubben har vunnet NM for lag 4 ganger (1984, 1990, 1998 og 2006) og blitt seriemestere for herrer 5 ganger (1985, 1990, 1991, 2002 og 2006), og 1 gang for damer (2008). Klubben har også 10 NM titler i klasse A (8 i herreklassen og 2 i dameklassen), samt 3 Norgesmestere for junior eldre gutt, 2 for junior yngre gutt, 1 for junior yngre jente og 1 for junior eldre jente.

## Referanser


## Eksterne lenker
* Frogner BKs hjemmeside
FlevOnice

**FlevOnice** er et skøyteanlegg ved Biddinghuizen i Flevoland, Nederland. Hoveddelen av anlegget er en 5 km lang kunstfrossen bane for tur- og langløp på skøyter. Anlegget er det eneste i sitt slag i verden.

Foruten rundløypa er det en standard 400&nbsp;m konkurransebane for hurtigløp på skøyter på området.

Banen ble åpnet 15. desember 2007. Banen er åpen for skøyteløp fra midten av november til månedsskiftet februar/mars. I sommersesongen er anlegget tilrettelagt for BMX og rulleskøyter.

## Eksterne lenker
* Anleggets hjemmeside (på nederlandsk)
Anders Kjepperud

**Anders Kjepperud** (født 5. mars 1977) er en norsk musiker, dirigent og sanger. Han er best kjent som sanger og bassist i showgruppa Cheezy Keys, som han var medlem i fra 1999 til 2008.

Han har spilt i flere norske revyer, blant annet i *På nett med byen* Edderkoppen teater i 2003.  Han var med i Melodi Grand Prix 2005 med låta «Feel the Beat» som kom på 3.-plass. Han er også mye brukt som dubber i norske tegnefilmer, blant annet i *Dumbo* og *Min bror bjørnen*, mye på grunn av sin veldig dype bass. Har også flere TV-serier bak seg, for eksempel *Det gode selskap* som ble vist på TV 2. Han hadde hovedvokal på sangene «Jålegris» og «Gammelkanten» fra barne-TV-serien *[[Skrimmel Skrammel]]* som ble sendt i 2007. 

Kjepperud er også dirigent for flere kor.
Svein Roger Olsen

**Svein Roger Olsen** (født 10. januar 1981) er en norsk bowlingspiller fra Oslo som representerer Litego BK. Olsen startet å spille bowling i 1997, og i 2003 ble han tatt ut på landslaget. Olsen har vunnet Umbroligaen 4 ganger med Solli BK. I 2008 ble han Norgesmester i singel og vant kongepokal. Sammen med Thomas Fredrik Fagerstrøm (Solli BK) har Svein Roger vunnet NM i dobbel 2 ganger. Med Solli BK har han også vunnet lag-NM flere ganger. I 2011 ble han Norgesmester for lag nok en gang, denne gangen med Frogner BK.

I 2012 spilte han EM i Wien og tok med seg bronse i lag og spilte seg også frem til bronsemedalje i Master-sluttspillet.

Spiller også for den Svenske eliteserieklubben Waxnäs BC, fra Karlstad.

## Meritter
* EM Moskva 2005: 2.-plass i lag og 2.-plass i trio.
* Irish Open 2006: 1.-plass. (European Bowling Tour)
* EM Wien 2007: 2.-plass i lag.
* Norgesmesterskapet 2008: 1.-plass individuelt og dobbel.
* VM Thailand 2008: 3.-plass i lag.
* E-Cup, Tyskland: 2.-plass
* EM Danmark 2009: Bronse i dobbel.
* EM Wien 2012: Bronse i lag og Bronse i singel (Master)
Daniel Jacob Danielsen

**Daniel Jacob Danielsen** (født 14. september 1838 i Tórshavn, død 8. januar 1923 i Søldarfjørður) var en færøysk sysselmann og politiker. Han var innvalgt på Lagtinget 1871–1874.

Han var sønn av tømrer Daniel Danielsen og hustru Lise Margrethe Reinert i Tórshavn. Han giftet seg med Anna Malena Weihe og ble far til misjonær og bibeloversetter Victor Danielsen. Hans søstersønn var misjonær og predikant Daniel J. Danielsen.

Han var kontorist ved sorenskriverembedet på Færøyene 1853–1862, sysselmann på Norðoyar 1862–1864, sysselmann på Eysturoy 1864–1898 og medlem av Lagtinget for Eysturoy 1871–1874.

## Referanser
Tramfart

***Tramfart*** er et musikkalbum av Tramteatret, utgitt i november 1978. Noen av sangene ble brukt i revyen *[[Hvem er redd for Frøken Lunde?]]*. Albumet fikk god mottakelse fra musikkanmeldere i 1978, og tittelkuttet *Tramfart* var i desember samme år på en 9.-plass på Norsktoppen. Albumet ble produsert av Steinar Ofsdal og Haakon Manheim.

## Sporliste
# «Dobbelt-kurt» (Arne Garvang/Anders Rogg/Terje Nordby)
# «Torp 54» (A. Garvang/T. Nordby)
# «Arbeidsleder, jeg?» (A. Garvang/Magne Bruteig/T. Nordby)
# «Tramfart» (A. Garvang/A. Rogg)
# «Halvor» (A. Garvang/John Nyutstumo)
# «Krefter skjult i mørket (Power In the Darkness)» (Mark Ambler/Tom Robinson, norsk tekst: T. Nordby)
# «Morrakvisten» (A. Garvang/A. Rogg)
# «Frihetsopera» (A. Garvang/T. Nordby)
# «Bråkmaker» (A. Garvang/T. Nordby)
# «Vår mann» (A. Garvang/T. Nordby)
# «Utplassert lagerblues» (A. Garvang/A. Rogg/T. Nordby)
# «Fisherman's Friend» (John Philip Sousa/Tramteatret)
# «Gitarkurs» (Trad.)

## Musikere
### Tramteatret
* Arne Garvang – gitarer, sang, kor, låtskriver
* Anders Rogg – tangenter, sang, kor, låtskriver
* John Nyutstumo – fløyte, sang, kor, saksofon, låtskriver
* Terje Nordby – låtskriver, kor, akustisk gitar
* Liv Aakvik – kor, sang
* Marianne Krogness – kor, sang
* Magne Bruteig – kor sang, låtskriver
* Kine Hellebust – kor, sang
* Helge Winther-Larsen - kor, sang
* Anne Nyutstumo – kor, sang
* Billy Johansson – bass, kor
* Per Kjeve – kor, sang
### Andre
* Thorsten Dulsrud - trommer
* Knut Riisnæs - altsax
* Rune Anderson - snekker av kofferten 
* Haakon Manheim - produsent, tekniker
* Steinar Ofsdal - produsent
* Mark Ambler – låtskriver
* Tom Robinson – låtskriver
* John Philip Sousa - komponist
B-by-livet går sin gang

***B-by-livet går sin gang*** er et musikkalbum utgitt av Tramteatret i november 1982, en måned etter at de lanserte TV-serien *[[Hemmelighetene i B-by]]* på Halvsju. Albumet ble nominert til Spellemannprisen 1982 i kategorien *Barneplate* og sangen *Velkommen hjem min modige Kamelia* ble en suksess på Norsktoppen. Albumet ble produsert av Ola Johansen. 

## Sporliste
# «B-by-livet går sin gang» (Arne Garvang/Terje Nordby)
# «Ingenting er forseint» (Anders Rogg/T. Nordby)
# «B-by-rock» (A. Garvang/T. Nordby)
# «Glad i noen» (A. Garvang/T. Nordby)
# «Bli hva du vil men aldri for snill» (A. Garvang/T. Nordby)
# «Tørr selleristang blues» (A. Garvang/T. Nordby)
# «Velkommen hjem min modige Kamelia» (A. Rogg/T. Nordby)
# «B-bylaget Horn & Pryl» (A. Garvang/T. Nordby)
# «Den som ikke skjønner natta skjønner ingenting» (A. Rogg/T. Nordby)
# «Morgengry» (A. Garvang/T. Nordby)
# «Bare jeg får kose meg i bingen min» (A. Rogg/T. Nordby)
# «Vuggesang» (A. Garvang/T. Nordby)
# «Da er du mann» (Magne Bruteig/T. Nordby)

## Musikere
### B-bylaget Horn & Pryl
* Følling – gitarer, sang, kor banjo, låtskriver
* Adamsson – fløyte, dommerfløyte, sang, kor, trompet, piano, saksofon, fiolin
* Walenzius – piano, trekkspill, sang, kor
* Backman – bass, kor
* Renoire – trommer, sang, kor, vibrafon

### Andre medlemmer
* Ernst Bernt – sang, låtskriver
* Kameliadamen – sang, kor
* William Sinsen – sang
* Bjørnstjerne Dammen Gyldenlokk – låtskriver, sang, kor
* Gunnar Grimm – sang, kor
* Rosalynn – sang, kor
* Vanja Grimm – sang, kor
* Sara – sang, kor
### Andre musikere
* Odd Riisnæs – saksofon på *B-by-livet går sin gang*, *B-bylaget Horn & Pryl* 
* Nancy Sandvoll – Barytonsaksofon på *B-by-livet går sin gang*, *B-by-rock*, *B-bylaget Horn & Pryl*
* Svein Gjermundrød – trompet på *B-by-livet går sin gang*, *B-bylaget Horn & Pryl*
* Jarl Johansen – trompet på *B-by-livet går sin gang*, *B-bylaget Horn & Pryl*
* Terje Venaas – kontrabass på *Tørr selleristang blues*
* Kringkastingsorkestret – diverse instrumenter på *Velkommen hjem min modige Kamelia*
* Øivind Westby – orkesterleder
* Ola Johansen – produsent, tekniker
Pelle Parafins Bøljeband (album)

***Pelle Parafins Bøljeband*** er et musikkalbum utgitt av Tramteatret i 1981. Dette albumet er på mange måter Pelle Parafins Bøljebands første plate og teaterets store gjennombrudd. Musikken er fra seriene *[[Serum, Serum]]* og *[[Pelle Parafin og automatspøkelsene]]*. Albumet ble tilgjengelig på CD i 2003. LP-platen oppnådde en 3.-plass på VGs offisielle salgsliste, den høyeste plasseringen for et Tramteater-album.

## Sporliste
# «(Her kommer) Pelle Parafins Bøljeband» 2:21 (Arne Garvang/Terje Nordby)
# «Et eneste rom» 3:30 (Anders Rogg/T. Nordby)
# «Det lærer du ikke» 2:54 (A. Rogg/T. Nordby)
# «At dere tør» 3:24 (A. Garvang/T. Nordby)
# «Snø» 3:04 (A. Garvang/T. Nordby)
# «Aviser er no' herk» 2:29 (A. Garvang/T. Nordby)
# «Nye bøljer» 3:30 (A. Garvang/T. Nordby)
# «Tilbake til by'n» 3:30 (A. Garvang/Billy Johansson/T. Nordby)
# «Randi og Ronny» 3:18 (A. Garvang/T. Nordby)
# «Motorvei» 3:24 (A. Rogg/T. Nordby)
# «Frida Frosk» 2:53 (A. Garvang/T. Nordby)
# «Trå til» 4:01 (A. Garvang/Liv Aakvik/T. Nordby)
# «Til gleden» 3:53 (Beethoven/T. Nordby)
# «Adagio» 0:47 (Remo Giazotto/Tomaso Albinoni)

## Musikere
### Pelle Parafins Bøljeband
* Pelle Parafin – gitarer, sang, kor, låtskriver, munnspill
* Leon Latex – piano, orgel, keyboard, sang, kor, låtskriver
* Billy Betong – bass, kor, låtskriver
* Guttorm Grevling – trommer, kor
* Frida Frosk – sang, kor, låtskriver
* Sandra Salamander – gitarer, sang, bongotrommer, kor
* Ragna Rekkverk – sang, kor 
### Andre medlemmer
* Terje Nordby – låtskriver
* Randi – sang
* Ronni – sang, saksofoner 
### Andre
* Rune Myhre – fotografi, layout
* Ola Johansen – produsent
* Petter Hox – tekniker
* Ludvig van Beethoven – låtskriver
* Remo Giazotto – komponist
* Tomaso Albinoni – komponist

## Eksterne lenker
*
Leif Arne Olaussen

**Leif Arne Olaussen** (født 12. mai 1974) er en norsk musiker og bassist fra Steinkjer. Han var bassist i countryrock bandet Sie Gubba fra 2009 til 2015. Olaussen var også bassist i Clarion Call, som ble dannet i 1989.

## Diskografi

### Sie Gubba
* *[[Alt du vil ha (Sie Gubba-album)|Alt du vil ha]]* (2011)
* *[[Veien vi ska gå]]* (2014)
* *[[Live &ndash; 20 år]]* (2015)
* *[[Arven (Sie Gubba-album)|Arven]]* (2017)

### Clarion Call
* *[[The Next Big Thing]]* (2000)

### Deltatt på
* Melodi Grand Prix junior 2008: *[[MGP jr. 2008]]*(2008)
* Petter Wavold: *[[Petters topp 20]]* (2009)
* Melodi Grand Prix: *[[Melodi Grand Prix 2011 (album)|Melodi Grand Prix 2011]]* (2011)

## Referanser
Are Frode Søholt

**Are Frode Søholt** (1974–2012) var en norsk musiker (sanger) og dikter. Han debuterte i 2010 med diktsamlingen *ho står i rommet mitt og brenn*. I 2011 kom den andre diktboka *Antisorg*. Begge på Tiden Forlag.

Søholt var Cand. Philol. fra Griegakademiet, institutt for musikk ved Universitetet i Bergen. Fra 2003 var han festivalsjef for Gloppen Musikkfest, og sanger i Det Norske Solistkor fra 2004 til 2009.

Han gikk på Firda videregående skole fra 1989 til 1993. Fra Universitetet i Bergen hadde han blant annet grunnfag i musikk (1995), grunnfag i kunsthistorie (1997), grunnutdanning i sang (1998), praktisk-pedagogisk utdanning (2001) og utøvende hovedfag innen sang (2004).

## Bibliografi
* 2010: «Ho står i rommet mitt og brenn», Tiden Norsk Forlag, 56 sider (nynorsk), ISBN 9788210050879
* 2011: «Antisorg», Tiden Norsk Forlag, 85 sider (nynorsk), ISBN 9788210051487

## Se også
* Liste over kjente elever ved Firda videregående skole

## Eksterne lenker
* www.soholt.no: Forfatterens hjemmeside
* tiden.no: Om forfatteren og boken «Ho står i rommet mitt og brenn».
Kildevang

***Kildevang*** er et musikkalbum som Mandal kantori ga ut i . Opptaket ble gjort i Mandal kirke i mai 2008. 

## Sporliste
# «Kildevang» (Tormod Lindland, tekst Salme 84,5-8.) 3:06
# «Almægtig Gud, hvor kostelig» (Melodi av Ola Bremnes, tekst Petter Dass. Arrangement av Bjørn Andor Drage. Solist Erik Grøsfjeld.) 3:18
# «Bruremarsj fra Østerdalen» (Arr. Per Indrehus.) 2:48
# «Lord, I Know I Been Changed» (spiritual, arr. Calvin Bridges.) 4:10
# «Kyrie» (Iver Kleive.) 5:12
# «Michelle» (Lennon/McCartney, arr. Karl-Fredrik Jehrlander.) 3:04
# «Surely Goodness and Mercy» (Svein Møller. Tekst Salme 23,6.) 2:34
# «Den fyrste song» (Lars Søraas d.e., Per Sivle, arr. Henning Sommerro. 2:44
# «Bud i fra Herren» (Folketone fra Grindheim, arr. Bjarne Sløgedal.) 1:48
# «Den store, hvite flokk» (Folketone fra Heddal, arr. Edvard Grieg. Tekst Hans Adolf Brorson. Solist Ulf Singstad.) 2:56
# «Laudate Dominum» (Wolfgang Amadeus Mozart, tekst Salme 117. Solist Karin W. Dahl.) 4:04
# «Cantique de Jean Racine» (Gabriel Fauré.) 5:22
# «For God So Loved the World» (Salme fra New Orleans, etter C.S.Davenport og S. Berfect. Solist Helene Ugland.) 5:29
# «Vårsøg» (Henning Sommerro. Tekst Hans Hyldbakk. Solist Ulf Singstad.) 3:41
# «O Rex gloriae» (Giovanni Pierluigi da Palestrina.) 3:20
# «The Lord Is My Shepherd» (Steinar Eielsen. Tekst Salme 23.) 4:41
# «Tvil, håp og kjærlighet» (Halvdan Sivertsen. Arr. Tormod Lindland.) 3:43
# «I himmelen» (Edvard Grieg. Laurentius Laurinus. Solist Kai Stoveland) 5:33
# «Bli hos oss» (Egil Hovland. Fra operaen *Fange og fri*, tekst Britt G. Hallqvist.) 2:48
# «Herrens velsignelse» (Tormod Lindland. Tekst fra Den norske kirkes liturgi. Solist Bjørn Hunt.) 3:32

## Medvirkende
*Orgel: Ian Richards
*Flygel: Reidar Skaaland, Ian Richards på Laudate Dominum
*Harmonium: Håkon Sødal
*Bass: Jan Kristian Stoveland
*Fløyte: Lena Hundstad
*Saksofoner: Narve Kristiansen
*Cello: Kjersti M. Haraldstad
*Munnspill: Frode Eikrem
*Dirigent. Tormod Lindland
*Lydtekniker: Roald Råsberg, Sanden Studio
*Produsent: Jon Kleveland

## Referanser
Matt Smith

**Matt Smith** er navnet til flere personer:

*Matt Smith (USA politiker) eller Matthew H. Smith (født 1972), medlem av Pennsylvania State House of Representatives
*Matt Smith (australsk politiker) (født 1978), medlem av Tasmanias statsparlament
*Matt Smith (skuespiller) (født 1982), engelsk skuespiller, den nåværende Doctor i den briske fjernsynsserien *Doctor Who*
*Matt Smith (baseball) (født 1979), amerikansk baseball pitcher
*Matt Smith (kringkaster) (født 1967), ITV sportspresentør
*Matt Smith (tegneserieeditor), britisk tegneserieeditor
*Matt Smith (dragracer), NHRA Pro Stock Motorcycle champion
*Matt Smith (illustratør), illustratør av barneblader og albumcoverartist
*Matt Smith (musiker), gitarist for glamrockbander Paris, som ble til Poison
*Matt «Money» Smith (født 1973), sør-californisk radiopersonlighet
*Matt Smith (''The Real World'') (født 1978), deltaker i *The Real World*
*Matt Smith (rugbyspiller) (født 1985), spiller i rugby union for Leicester Tigers
*Matt Smith (fjernsynsreporter), underholdningskorrespondent for Sky News i Storbritannia
*Matt Smith (stemmeskuespiller) (født 1968), canadisk voiceskuespiller for engelsk dubbing av *InuYasha* og *Gundam Seed*
*Tom and Matt Smith, far og sønn jazzmusikere

## Se også
*Matthew Smith
Matthew Smith

**Matthew Smith** er navnet til flere personer:

*Matthew Smith (artist) (1879&ndash;1959), britisk maler
*Matthew Smith (kolonisekretær) (1836&ndash;1887), tidligere konstituert kolonisekretær for Western Australia
*Matthew Smith (spillprogrammerer) (født 1966), britisk datamaskin spillprogrammerer
*Matthew Smith (landhockeyspiller) (født 1973), australsk landhockeyspiller
*Matthew Smith (cricketspiller) (født 1977), cricketspiller
*Matthew Smith (advokat), advokat for Intel
*Matthew Smith (Pennsylvania statesman), 1700-talls visepresident (Lt. Gov.) av Pennsylvania
*Matthew Smith (psykolog), britisk psykolog
*Matthew Dow Smith, tegneserieartist fra USA
*Matthew H. Smith (født 1972), politiker fra Pennsylvania 
*Matthew Yusuf Smith (født 1977), britisk blogger som har konvertert til islam, også kjent som Yusuf og Indigo Jo

## Se også
*Matt Smith
Royal Medal

**Royal Medal**, også benevnt som **King's Medal** eller **Queen's Medal** (utfra om perioden hadde mannlig eller kvinnelig regent), er en medalje som deles ut for framstående bidrag til naturvitenskapen av Storbritannias monark foreslått av Royal Society.

Medaljene ble først innstiftet av Georg IV og første medalje ble utdelt i 1826, og ble da delt ut for de fremste bidragene innen naturvitenskap det siste året. Tidsspennet har i etterkant flere ganger blitt endret flere ganger, siden 1965 har det vært innenfor de siste ti år. Kun personer som har britisk statsborgerskap eller er bosatt i Storbritannia kan få prisen.

## Mottakere

## Referanser


## Eksterne lenker
* Royal Societys side om Royal Medal
Kiel kraftverk

**Kiel kraftverk** (tysk: *Gemeinschaftskraftwerk Kiel*) er et varmekraftverk i delstaten Schleswig-Holstein i det nordlige Tyskland. Det har en installert produksjonskapasitet på 350 MW, fordelt på 1 blokk. 

Anlegget ble påbegynt omkring 1965 og stod ferdig i 1970. I 999 fikk anlegget nye brennere med lavere NO<sub>X</sub>-utslipp. Brenselkilden er kull. Operatør er energiselskapet GKW Kiel AG. 

De totale CO<sub>2</sub>-utslippene i 2008 var ca. 1&nbsp;893&nbsp;300 tonn, mens det samme årets kvote var 1,319 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Germany – Niedersachsen & Schleswig-Holstein».
Mehrum kraftverk

** Mehrum kraftverk ** er et varmekraftverk i Landkreis Peine i delstaten Niedersachsen i det nordlige Tyskland. Det har en installert produksjonskapasitet på 750 MW, fordelt på 1 blokk, kalt *Mehrum 3*. 

Anlegget ble påbegynt omkring 1975 og stod ferdig i 1979. Fram til 2010 eide E.ON Energie 50% av dette kraftverket. Brenselkilden er kull og råolje. Majoritetseier er energiselskapet Stadtwerke Hannover. 

De totale CO2-utslippene i 2008 var ca. 2&nbsp;400&nbsp;300 tonn, mot en kvote på 2,12 mill tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal-Fired Plants in Germany – Niedersachsen & Schleswig-Holstein».
Hédi Annabi

**Hédi Annabi** (هادي عنابي, født 4. september 1944, død 12. januar 2010 på Haiti) var en tunisisk diplomat og spesialutsending for FNs generalsekretær og leder for FNs Stabilization Mission in Haiti (MINUSTAH). Han var tidligere assisterende generalsekretær for FNs avdeling for fredsbevarende operasjoner i perioden fra  1997 til 2007.

Annabi ble meldt  savnet etter jordskjelvet på Haiti i 2010 etter at hovedkvarteret kollapset under jordskjelvet. Kroppen hans ble funnet i restene til FN-hovedkvarteret den 16. januar 2010.

## Referanser
Sønner av norske jenter – The Kids Greatest Hits

***Sønner av norske jenter &ndash; The Kids Greatest Hits*** er en samleplate med 14 av The Kids største hits. Samleplata ble utgitt sommeren 1996 og inneholdt en ny låt, «Vil du værra me mæ hjæm i natt», som ble en bestestselgende singel det året.

## Sporliste
# «Forelska i lærer'n» (Ingebrigtsen/Flakne) 3:44
# «Vil du værra me mæ hjæm i natt» (Ingebrigtsen/Flakne) 4:27
# «Norske jenter» (Ingebrigtsen/Flakne) 3:09
# «Fanklubb» (Ingebrigtsen) 3:14
# «Null» (Ingebrigtsen/Flakne) 3:01
# «En liten pike» (Flakne/Samstad) 2:15
# «Sexy» (Ingebrigtsen/Flakne) 4:29
# «Tannlegeskrekk» (Ingebrigtsen/Samstad) 3:09
# «Gaterock» (Ingebrigtsen/Flakne) 2:56
# «Nye klær» (Flakne) 2:24
# «Cool» (Steel/Dangerfield, norsk tekst: Ingebrigtsen)3:30
# «Ensom» 2:52 (Flakne)
# «Superstar» 3:30 (Ingebrigtsen/Flakne)
# «Sønner av Norge» 2:32 (Ingebrigtsen/Flakne)
# «Populær» 3:17 (Ingebrigtsen/Flakne)

## Medvirkende
### The Kids
*Dag Ingebrigtsen – vokalist, gitar, låtskriver
*Torstein Flakne – gitarist, vokalist, låtskriver, kor 
*Ragnar Vigdal – trommeslager, kor 
*Arild Samstad – keyboards, trekkspill, låtskriver, kor 
*Svein Morten Lunde – bassist, kor
### Andre medvirkende
*Ivar Gafseth - tekniker
*Morten Skogstad - tekniker
*Rune Nordal - tekniker, produsent
*Kristian Lindeman - produsent
*Eirik Wangberg - produsent, tekniker